PATVIRTINTA

Viešosios įstaigos „Klaipėdos šventės“ 
direktoriaus  2026 m. spalio 29 d.

įsakymu Nr. (1.5) 6-8
KALĖDINĖS PREKYBOS ORGANIZAVIMO TVARKOS APRAŠAS
I. BENDROSIOS NUOSTATOS

1. Kalėdinės prekybos (toliau – prekybos) organizavimo tvarkos aprašas (toliau – Tvarkos) nustato prekybos / paslaugų teikimo organizavimo ir vykdymo sąlygas. 

2. Šios Tvarkos privalo laikytis visi asmenys, kurie prekiauja ar teikia paslaugas iš (nuo) laikinų prekybos įrenginių.
3. Prekiauti ar teikti paslaugas gali juridiniai ir ne jaunesni nei 16 metų fiziniai asmenys, įstatymų nustatyta tvarka įregistravę savo veiklą ir sumokėję dalyvio mokestį.

4. Prekybos / paslaugų teikimo organizavimo vieta ir laikas: 2026 m. lapkričio 28 d.- 2027 m. sausio 10 d. 
2026 m. lapkričio 28 d. Priešpilio g. nuo 12.00 val. iki 24.00 val. ir 2026 m. lapkričio 28 d.—2027 m. sausio 10 d. Teatro a., Piliavietės a. nuo 12.00 val. iki 24.00 val. 

5. Pagrindinės Tvarkoje vartojamos sąvokos:

5.1. Organizatorius – viešoji įstaiga „Klaipėdos šventės“.

5.2. Kalėdinė prekyba – prekyba tautodailės dirbiniais, kulinarinio paveldo produktais, smulkių amatininkų gaminiais, maisto produktais, kitomis prekėmis ir teikiamos paslaugos iš (nuo) laikinų prekybos įrenginių – prekystalių, vežimėlių, stalų ir pan. Reikalavimai prekybos įrenginiui – palapinės, originaliai ir tvarkingai įrengti prekybos stendai ar prekystaliai, tvarkingos asortimentą ir produkciją pristatančios iškabos.
5.3. Prekybos planas (schema) – Kalėdinių ir naujametinių renginių teritorijoje išskirta zona, kurioje vizualiai pavaizduotas prekybos ir paslaugų teikimo vietų išdėstymas. 

5.4. Dalyvis  – tai fizinis ar juridis asmuo, sumokėjęs dalyvio mokestį ir prekiaujantis ar teikiantis paslaugas.
5.5. Prekybos ar/arba paslaugos teikimo vieta – tai plane pažymėta laikino prekybos įrenginio vieta. 
5.6. Prašymas prekiauti ar teikti paslaugas (toliau – Prašymas) – Organizatoriaus patvirtintas nustatytos formos dokumentas.

5.7. Parduodamų prekių ir paslaugų rūšys: 

· tautodailės dirbiniai: tai vaizduojamoji dailė – skulptūra, grafika, tapyba, taikomoji – dekoratyvinė dailė: keramika, tekstilė, medžio, metalo, gintaro, odos, stiklo, pinti, vilnos dirbiniai ir kiti; 

· kulinarinio paveldo produktai: vaistiniai augalai, jų mišiniai – arbatos, prieskoniai, duona, kava, gira, sūriai;

· suvenyrai, kitos prekės;
· atrakcionai;
· foto paslaugos.
5.8. Laikinas prekybos įrenginys – tai sukomplektuota ir lauke pastatyta įranga, skirta prekybai vykdyti / paslaugai teikti.
5.9. Dalyvio mokestis – tai Viešosios įstaigos „Klaipėdos šventės“ direktoriaus įsakymu patvirtinta kaina prekybos ar paslaugų teikimo vietai.

II. REGISTRACIJOS TVARKA

6. Asmenys, norintys prekiauti ir (ar) teikti paslaugas, Organizatoriui pateikia užpildytą Prašymą elektroniniu paštu prekyba@jurossvente.lt arba tiesiogiai, atvykę adresu Turgaus g. 22-8, Klaipėdoje (forma pridedama). 

Žodinė informacija teikiama tel. (0 46) 40 03 02; mob. +370 616 03 317.

7. Kartu su Prašymu būtina pateikti:

7.1. individualios veiklos vykdymo pažymos arba verslo liudijimo ar kito dokumento, suteikiančio teisę vykdyti veiklą kopiją (fiziniai asmenys);
7.2. VĮ Registrų centro išduoto juridinių asmenų registro pagrindinių duomenų išrašo kopiją (juridiniai asmenys);

7.3. Valstybinės maisto ir veterinarijos tarnybos išduoto maisto tvarkymo subjekto patvirtinimo pažymėjimo kopiją (pateikia prekiaujantys maisto prekėmis, žemės ūkio produkcija, teikiantys maitinimo paslaugas);

7.4. bityno ar žolyno paso, ūkininko pažymėjimo kopiją (pateikia prekiaujantys žemės ūkio produkcija be verslo liudijimo).

8. Organizatorius patikrina asmenų (prekiautojų) pateiktų dokumentų atitikimą nustatytiems šiame apraše reikalavimams ir tinkamus dokumentus pateikusiems asmenims pasiūlo prekybos / paslaugų teikimo vietą (pridedama schema su siūloma prekybos vieta). Prekiautojai informuojami prašyme nurodytu elektroniniu paštu. 

9. Asmeniui patvirtinus siūlomą vietą, pranešama/siunčiamas pranešimas per nustatytą terminą apmokėti nurodytą dalyvio mokestį. Apmokėjimas vykdomas apmokant banko pavedimu į nurodytą sąskaitą. Asmenys apmokėję nustatytą dalyvio mokestį ir pateikę mokėjimo patvirtinantį dokumentą, įgyja teisę prekiauti / teikti paslaugas. 

10. Organizatorius pasilieka teisę neleisti prekiauti tiems prekiautojams, kurie registruojantis pateikė:

10.1. negaliojančius arba suklastotus dokumentus;

10.2. ne visus, nevisiškai ar neteisingai užpildytus dokumentus arba dokumentus neatitinkančius keliamus reikalavimus, arba neteisingus duomenis ir nevykdo reikalavimo ištaisyti šiuos trūkumus.

11. Už pateiktų dokumentų ir duomenų teisingumą atsako dokumentus prekybai/paslaugų teikimui teikęs asmuo.

12. Asmenims, sumokėjusiems nustatytą dalyvio mokestį ir neatvykus prekiauti ir (ar) teikti paslaugas, pinigai negrąžinami.
III. DALYVIO PAREIGOS 

13. Dalyvis privalo: 

13.1. sumokėti Viešosios įstaigos „Klaipėdos šventės“ direktoriaus įsakymu nustatytą dalyvio mokestį;

13.2. prekybos (paslaugų teikimo) vietoje turėti visus teisės aktų numatytus leidimus, pažymas ar kitus dokumentus, reikalingus  prekybai (paslaugų teikimui) vykdyti;

13.3. savavališkai nekeisti prekybos / paslaugų teikimo vietos, dydžio, ribų;

13.4. neperleisti (neparduoti, nedovanoti ar kitais būdais neperduoti) prekybos / paslaugų teikimo vietos kitiems asmenims;

13.5. prekybos (paslaugų teikimo) vietą palaikyti švarią viso prekybos laikotarpio metu;

13.6. pasibaigus veiklos terminui, sutvarkyti teritoriją, kurioje vyko veikla. Gavus Organizatoriaus pretenziją, kad padaryta žala, atlyginti nuostolius;

13.7. laikytis Lietuvos Respublikos įstatymų, reglamentuojančių prekybos, higienos, priešgaisrinės apsaugos, gamtos apsaugos ir viešosios tvarkos reikalavimų;

13.8. turėti licencijos, suteikiančios teisę verstis licencijuojama veikla, originalą ar kopiją, jeigu verčiamasi licencijuojama veikla;

13.9. maisto gamybai naudojant elektros įrenginius, prekybos vietoje turėti nedegų audinį ir ne mažesnį nei 2 kg. rankinį gesintuvą;

13.10. Klaipėdos miesto savivaldybės tarybos 2024 m. liepos 25 d. sprendimu Nr. T2-231 „Dėl renginių organizavimo viešojo naudojimo teritorijose taisyklių patvirtinimo“ naudoti savo dyzelinius ir (arba) benzininius elektros generatorius – draudžiama;
13.11. elektros tiekimo klausimus spręsti tiesiogiai su elektros tiekėjais;
13.12. visi elektros įrenginiai turi būti apsaugoti nuo trumpojo laidų jungimo ir kitų avarinių režimų, galinčių sukelti gaisrą;
14. Dalyviai yra patys atsakingi už savo prekių saugumą.
IV. VIENKARTINĖS MAISTO IR GĖRIMŲ PLASTIKINĖS PAKUOTĖS
15. Dalyviai, prekiaujantys maisto produktais ir gėrimais, gali naudoti vienkartines maisto ir gėrimų pakuotes, kurių sudėtyje nėra plastiko arba vienkartines plastikines maisto ir gėrimų pakuotes – ​​​​​​tik taikant užstatą.

V. PRIVAČIŲ ASMENŲ DUOMENŲ APSAUGA

16. Laikoma, kad susipažįstama ir išreiškiamas savo sutikimas laikytis Tvarkos aprašo, kai Organizatoriui pateikiamas Prašymas išduoti leidimą prekiauti / teikti paslaugas.
17. Visa asmeninė informacija yra tvarkoma laikantis Lietuvos ir Europos Sąjungos duomenų apsaugos teisės reikalavimų. Organizatorius, įgyvendindamas tinkamas technines ir organizacines priemones, saugo asmens duomenis nuo praradimo, neteisėto panaudojimo, neteisėtos prieigos, atskleidimo ar pakeitimo.
18. Organizatorius tvarko surinktus fizinių asmenų (dalyvių) duomenis, pateikdamas juos Valstybinės maisto ir veterinarijos tarnybai ir Klaipėdos miesto savivaldybės Licencijų ir leidimų skyriui vienkartinėms licencijoms išduoti.
19. Duomenys bus tvarkomi iki duomenų savininko prašymo sunaikinti duomenis.
VI. KONTROLĖ IR ATSAKOMYBĖ

20. Dalyvių veiklą gali tikrinti policijos pareigūnai, Valstybinės maisto ir veterinarijos tarnybos, Valstybinės mokesčių inspekcijos, kitų institucijų darbuotojai teisės aktų nustatyta tvarka. 

21. Dalyvis, kontrolę atliekančių institucijų ir įstaigų darbuotojų supažindintas su tikrinimo rezultatais, privalo nustatytais terminais pašalinti rastus trūkumus ir apie tai informuoti kontrolę atliekančias institucijas ir įstaigas. 

22. Tvarkos aprašas gali būti pildomas ar keičiamas Viešosios įstaigos „Klaipėdos šventės“ direktoriaus įsakymu.
___________
